钦定古今图书集成/历象汇编/庶征典/第008卷 > 《历学会通》 > 《荧惑篇第十七》
## 钦定古今图书集成/历象汇编/庶征典/第008卷 > 《历学会通》 > 《荧惑篇第十七》

荧惑主罚，于时为夏。色青而变者，暴风损苗；色白而
昧者，苦雨伤稼。色黑则雹冻变生，色赤则赫曦施化。
赤如炬火，兵丧，因乱臣小人而生，失度吐舌，旱火从
宫殿高台而发。逆行二舍之馀，或火焚，或有女灾。留
以庚辛之日，有大丧而有战伐。若反明者，为备，为主
恶，有正旗也，为军破将杀。昼见自晕，臣谋背于君王。
烧迹成勾大凶旱，饥荒迫。